স্ট্যান নিকোলস
মরিস স্ট্যানলি স্ট্যান নিকোলস (ইংরেজি: Stan Nichols; জন্ম: ৬ অক্টোবর, ১৯০০ - মৃত্যু: ২৬ জানুয়ারি, ১৯৬১) এসেক্সের স্টনডন ম্যাসে এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩৯ সময়কালে ইংল্যান্ড দলের পক্ষে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্সের প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। বামহাতে ব্যাটিংয়ের পাশাপাশি ডানহাতে ফাস্ট বোলিংয়ে দক্ষতা প্রদর্শন করেছেন মরিস নিকোলস নামে পরিচিত স্ট্যান নিকোলস।